Zelo pomembno je, da poznate razliko med SEO članki in klasičnim tekstopisjem. Večina ponudnikov, ki se ukvarja s tekstopisjem, sicer ponavadi upošteva SEO (search engine optimization) zakonitosti, vendar morda ne nujno na enak način. Namenski SEO članki se ne objavljajo le na spletni strani naročnika, ampak tudi izven nje, na raznih podpornih straneh in blogih. Glavni namen takšnih člankov je bralce preusmeriti na spletno stran naročnika, seveda pa veliko pripomorejo tudi k uspešni optimizaciji spletne strani. Pri tem je ključno, da so članki napisani kvalitetno, imajo premišljeno izbrane ključne besede in upoštevajo vse SEO zakonitosti.
Vse to lahko pripomore k boljšemu rangiranju na spletnih iskalnikih. Če boste najeli tekstopisca za pisanje SEO člankov, lahko računate, da vas bo to stalo od 4 do 10 €/avtorsko stran (1500 znakov brez presledkov) oziroma od 20 pa tudi do 150 €/članek. Spodnja meja velja za 300 besedne SEO članke povprečne kvalitete, ki se objavljajo izven spletne strani naročnika z namenom pridobivanja kvalitetnih vhodnih povezav. Zgornja meja pa velja za kvalitetne SEO članke, ki se objavljajo tudi na spletni strani naročnika. Cena je spet odvisna od zahtevnosti besedila in izkušenosti ter usposobljenosti tekstopisca, prav tako pa tudi od vaših želja. SEO članki so namreč pogosto zapakirani v celotno SEO ponudbo, ki lahko vključuje tudi offsite in onsite optimizacijo. Zato je ceno posamezne storitve včasih nekoliko težje oceniti. Če vas zanima bolj natančna cena glede na vaše specifične želje in prioritete, predlagamo, da o tem povprašate ponudnika.